Walu yang gahtong masha ni manau ka zat hkrang sharin hkam la lai wa masai
吴陆央村民小组举办目瑙舞培训班
时间:2015-01-31 10:23:53 来源:德宏团结报
Nbui Ma Htu zat ka sharin nga ai.
Shuili myu Nongtau gat mare Dingga mare salang rapdo manau ninghtan hpung ni so shaga nna, shawa kunghpan hpaji lamang ninghtan masha, mu lamang woi galo masha, zat ka hkrang sing shalat laksan ninghkring, mungdan tsang kunghpan hpaji dinglik dap masha, Sakhkung mungdo kunghpan hpaji dap mu madu hte dap up Nbui Ma Htu go, shata 1 pro 2 hte 3 ya hta Shuili myu Nongtau gat mare Dingga mare salang rapdo lok lahkong Walu yang gahtong ko wa du nna, Masha ni shaning ningnan poi pyo lai ai ten ko, tinang a rung dat hkring sa ten hta buga masha ni hpe manau ka zat hkrang wa sharin u ai.
Dingga manau poi go daining na shata 2 pro 7 hte pro 8 ya shani manau na hku re, manau poi hta, manau madu rai nga ai Dingga buga masha ni, masha ni a man e lahkrip ra ra, tsom tsom htap htap di nna, manau manau dan lu na matu, manau ninghtan hpung ko nna Dingga masha rai nga ai zat ka sara Nbui Ma Htu hpe manau zat wa ka sharin na matu htet shaga la ai majo. Nbui Ma Htu go kyet shop myit lom myit gop let buga de manau zat wa sharin ai re.
Aten lahkong ya laman hta sharin hkrat wa ai manau zat ka hkrang go: Manau ka sat htot, lahkam matsat htot, asoi ningwut, Yinkyang ka, palam la ka, lahta de maling lang lawu de mali lang, nhkrem hkom re ka hkrang ni rai nga ai. Manau zat sa ka sharin la lom ai go lok lahkong Walu yang gahtong na shayi num ni hkrai marai 30 jan rai ma ai, shanhte go myit lom myit maju jung ai let salat hte grit rai hkan sharin nna, sara sharin ya ai ka hkrang ni hpe ma hkra chye ka masai.
Nbui Ma Htu tsun yang, manau zat ka hkrang ndai ni hpe hkrak chye ka chye manot shangun na matu, dingyang no wa sharin ra ai, Dingga lok langai hte lok masum ko mung maren sha zat ndai ni ma hkra no wa sharin na hku re.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga
kac_Latn zho_Hans zho_Hans kac_Latn kac_Latn kac_Latn kac_Latn kac_Latn ltg_Latn kac_Latn kac_Latn kac_Latn kac_Latn